open-index/open-wikipedia-markdown huggingface dataset:
అంకాపూర్ నాటుకోడి కూర

**అంకాపూర్ నాటుకోడి కూర** తెలంగాణ రాష్ట్రం, నిజామాబాద్ జిల్లా, ఆర్మూరు మండలం మండలం, అంకాపూర్ గ్రామంలో తయారుచేసే కోడికూర. అంకాపూర్ గ్రామం పేరుతో ప్రసిద్ధిచెందిన ఈ కోడికూర తెలంగాణ వంటకంగా పేరుగాంచింది.

## చరిత్ర
1980లలో పెద్ద రామాగౌడ్‌ అనే వ్యక్తి నాటుకోడి కూర రుచిగా వండేవాడు. అది చూసిన గ్రామ పెద్దల కోరికమేరకు ఓ హోటల్‌ను ప్రారంభించి ప్రజలకు అందుబాటులో ఉండేలా ప్రత్యేకమైన పదార్థాల మిశ్రమంతో ఈ కోడికూరను తయారుచేసేవాడు. కొద్దిరోజుల తరువాత ఇతర ప్రాంతాలలో ప్రాచుర్యం పొందడంతో నిజామాబాదు పట్టణానికి వచ్చే ప్రజలు దీనిని రుచి చూడటానికి అంకాపూర్ గ్రామానికి వచ్చేవారు. ఆ తరువాత కొంతకాలానికి తాళ్లపెల్లి చిన్నరామాగౌడ్, దుబ్బాగౌడ్‌, బోయ బొర్రన్నలు కూడా దీని తయారీని ప్రారంభించారు. పెద్ద రామాగౌడ్‌ మరణాంనంతరం ఆయన కుమారుడు మల్లాగౌడ్‌ నిజామాబాదులో ఉండి, దీనిని తయారు చేస్తున్నాడు.

ప్రస్తుతం అంకాపూర్ గ్రామంలో భూమేశ్, పాపగౌడ్, కోళ్ల కిష్టయ్య, నారాయణగౌడ్, రాజు, రవి మొదలైన వారి ఆధ్వర్యంలో పదకొండు, నిజామాబాద్‌లో మూడు కోడికూర తయారీ కేంద్రాలు ఉన్నాయి.

## తయారీ
నిత్యం వాడే మసాలాలకు భిన్నమైన మసాల దినుసులను ఈ కూర తయారికి వాడుతారు. తరిగిన ఉల్లిపాయ, దంచిన అల్లం, వెల్లుల్లి, ధనియాల పొడి, కరివేపాకు, పసుపు ప్రధానంగా ఉండగా, కల్వంలో దంచిన ఎండు కొబ్బరి తురుము, పల్లీల పొడి, ఏలకులు, లవంగము, సాజీర, కొత్తిమీర వంటివి ఉపయోగిస్తారు. 

శుభ్రపరిచిన నాటుకోడి మాంసానికి పసుపు రాసి మంటపై కాలుస్తారు. శుభ్రంగా కడిగి ముక్కలుగా చేసి స్వయంగా నూరుకున్న మసాల దినుసులు, అల్లం వెల్లుల్లి, పసుపు, ధనియాల పొడి కలిపి పదినిమిషాలపాటు ఉంచుతారు. తరువాత స్టౌవ్‌మీద పాత్రలో తగినంత పల్లీ నూనె పోసి ఉల్లిపాయలు, అల్లంవెల్లుల్లి, కరివేపాకు, మెంతికూర వేసి వేగాక చికెన్ వేస్తారు. తగినంత నీరు, ఉప్పు వేసి 20 నిమిషాలు ఉండికించగా నాటుకోడి కూర తయారవుతుంది.

## ప్రాముఖ్యత
# తెలంగాణ ముఖ్యమంత్రి కల్వకుంట్ల చంద్రశేఖర్ రావు 1985లో సిద్దిపేట శాసనసభ నియోజకవర్గం ఎమ్మెల్యేగా ఉన్నప్పుడు ఫియట్‌ కారులో ఒక్కడే అంకాపూర్‌కు వచ్చి విలేకరినని చెప్పి నాటుకోడి మాంసం తినేవాడు.
# ముఖ్యమంత్రులు, కేంద్ర మంత్రులు, రాష్ట్ర మంత్రులు, ఎంపీలు, ఇతరులు నిజామాబాద్‌ జిల్లాకు వచ్చిన సందర్భంలో స్థానిక ఎమ్మెల్యేలు, ఇతర ప్రజాప్రతినిధులు, నాయకులు వారి భోజనాలలో ప్రత్యేకంగా అంకాపూర్‌ నాటు కోడికూర వంటకం తప్పనిసరిగా ఉండేలా చూస్తారు.
# 2017లో హైదరాబాదులో జరిగిన ప్రపంచ తెలుగు మహాసభలు సదస్సులో తెలంగాణ వంటకాల్లో భాగంగా ఈ కోడికూరను కూడా పెట్టడం జరిగింది.
# దీనిని సంబంధించిన రెస్టారెంట్లు హైదరాబాదులోని కొన్ని ప్రాంతాలలో ఉన్నాయి. యునైటెడ్ కింగ్‌డమ్, యు.ఎస్.ఏ వంటి దేశాలలో కూడా ఈ వంటకం ప్రాచుర్యం పొందింది.
# అమెరికా, శ్రీలంక, రష్యా, లండన్, గల్ఫ్ దేశాలైన దుబాయి, మస్కట్, బహ్రయిన్, ఖతార్ వంటి దేశాలకు నెలకోసారి పార్సిల్స్ ద్వారా ఎగుమతి అవుతుంది.

## మూలాలు

వర్గం:వంటలు
వర్గం:కూరలు
వర్గం:మాంసాహార వంటలు
వర్గం:తెలంగాణ వంటకాలు
రోగ్ (2017 సినిమా)

**రోగ్** 2017లో విడుదలైన తెలుగు యాక్షన్ థ్రిల్లర్ చలనచిత్రం. పూరి జగన్నాధ్ ఈ చిత్రానికి దర్శకత్వం వహించాడు. ఈ చిత్రాన్ని తెలుగు, కన్నడ భాషలలో చిత్రీకరించారు. ఈ చిత్రం ద్వారా ఇషాన్ ప్రధాన పాత్రలో పరిచయం అయ్యాడు. మన్నారా చోప్రా, ఏంజెలా క్రిస్లిన్జ్కి నటించారు.

చిత్రీకరణ నవంబర్ 2015 లో ప్రారంభమైంది. మొదటి ట్రైలర్ 2017 మార్చి 1 న విడుదలయ్యింది.

## తారాగణం

* ఇషాన్ (సంజు)
* మన్నారా చోప్రా (అంజలి 2)
* ఏంజెలా క్రిస్లింజ్కి (అంజలి 1)
* థాకూర్ అనూప్ సింగ్ (సైకో)
* అజాజ్ ఖాన్ (అజాజ్)
* అవినాష్
* సత్యదేవ్ కంచరాన
* ఆలీ / సాధు కోకిలా
* తులసి శివమణి
* సుబ్బరాజు
* చిరాగ్ జానీ (చిరాగ్)
* పోసాని కృష్ణ మురళి

## పాటల పట్టిక

## పురస్కారాలు

### సైమా అవార్డులు
2017 సైమా అవార్డులు

# సైమా ఉత్తమ తొలిచిత్ర నటుడు (ఇషాన్)

## మూలాలు

వర్గం:2017 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:ఆలీ నటించిన సినిమాలు
వర్గం:పూరీ జగన్నాధ్ దర్శకత్వం వహించిన సినిమాలు
అన్నదమ్ముల కథ

**అన్నదమ్ముల కథ** 1975 జూన్ 19వ తేదీన విడుదలైన తెలుగు సినిమా. డీ ఎస్. ప్రకాశరావు దర్సకత్వంలో బాలయ్య ,ప్రభ ,సత్యేంద్ర కుమార్, రోజారమణి నటించిన ఈ చిత్రం అన్నదమ్ముల మధ్య జరిగే ధర్మా ధర్మాలకు ప్రతీక. చివరికి ధర్మమే గెలుస్తుంది. ఈ చిత్రానికి సంగీతం సాలూరి రాజేశ్వరరావు అందించారు. 

## సాంకేతిక వర్గం
* కథ: ఎం.బాలయ్య
* మాటలు:సముద్రాల జూనియర్
* పాటలు: దేవులపల్లి కృష్ణశాస్త్రి , కొసరాజు ,దాశరథి , పి. గణపతి శాస్త్రి , శ్రీ శ్రీ.
* నేపథ్య గాయకులు: ఎస్.పి.బాలసుబ్రహ్మణ్యం, వి.రామకృష్ణ , పి సుశీల , వాణి జయరాం, ఎస్ జానకి 
* సంగీతం: సాలూరు రాజేశ్వరరావు
* ఛాయాగ్రహణం: బి.రామచంద్రయ్య
* కూర్పు: వీరప్ప
* కళ: కె.నాగేశ్వరరావు
* నిర్మాతలు: అలపర్తి సూర్యనారాయణ, మన్నవ వెంకటరావు
* దర్శకుడు: డి.ఎస్.ప్రకాశరావు 
* విడుదల:19:07:1975.
## నటీనటులు
* ఎం.బాలయ్య - సత్యం
* సత్యేంద్ర కుమార్ - రమణ
* ప్రభ - జానకి
* సుజాత - జయ
* రోజారమణి - పార్వతి
* పండరీబాయి 
* మిక్కిలినేని
* రావు గోపాలరావు
* రావి కొండలరావు
* చంద్రమోహన్
* సాక్షి రంగారావు
* వైజయంతి
* సరోజ

## సంక్షిప్త చిత్రకథ
సత్యం, రమణ అన్నదమ్ములు. సత్యం నిజాయితీగా, న్యాయంగా బ్రతికే ఇంజనీరు. పేదవాళ్లయిన తమకు అండగా నిలిచిన మేనమామ కూతురును పెళ్ళి చేసుకున్నాడు. రమణ స్వభావం అన్న స్వభావానికి పూర్తిగా విరుద్ధం. ఏ విధంగానైనా డబ్బు సంపాదించడం అతని ధ్యేయం. ఒక అవినీతిపరుడైన కాంట్రాక్టరు వద్ద చేరి, కేవలం డబ్బు కోసమే అతని అవిటి కూతురును పెళ్ళాడి, అక్రమ పద్ధతులలో అతని కంపెనీకి మేనేజర్ అవుతాడు. మారుతల్లి కూతురైన చెల్లెలి కోసం అన్న పాటు పడితే, ఆమె స్వంత అన్న అయిన రమణ ఆమె కష్టాలకు కారకుడౌతాడు. అన్నపై అవినీతి ఆరోపణలు మోపి అన్నను, తల్లిని, మేనమామను కడగండ్ల పాలు చేస్తాడు. ఇలా ధర్మాధర్మాలకు ప్రతీకలైన అన్నదమ్ముల మధ్య జరిగే పోరాటంలో ఒక కుటుంబం కష్టాల పాలవుతుంది. చివరకు ధర్మం గెలుస్తుంది. నీతి జయిస్తుంది. అవినీతి అనర్థాలకు హేతువని రుజువవుతుంది

## పాటలు
# మంచితనమే ఓడిపోయేనా మానవత్వము మాసిపోయేనా - జేసుదాస్ - రచన:శ్రీశ్రీ  
# అర్ధరేతిరి కాడ సద్ధుమణిగే వేళ ముద్దుముచ్చట , రచన:కొసరాజు రాఘవయ్య చౌదరి, గానం.శ్రీపతి పండితారాథ్యుల బాలసుబ్రహ్మణ్యం, పి సుశీల 
# ఉయ్యాలా ఉయ్యాలా ఉూగుతుంది నామనసు, రచన: దాశరథి కృష్ణమాచార్య, గానం.వాణి జయరాం, ఎస్ పి బాలసుబ్రహ్మణ్యం 
# ఘల్లనే ఘల్లు ఘల్లనే నామదిలో మువ్వల రవళి, రచన: పి.గణపతి శాస్త్రి, గానం.శిష్ట్లా జానకి బృందం 
# తరలిరా జలధరాకరుణించి కదలిరా వడి వడి, రచన: దేవులపల్లి కృష్ణశాస్త్రి, గానం.విస్సంరాజు రామకృష్ణ దాస్, ఎస్ పి బాలసుబ్రహ్మణ్యం.

## మూలాలు
4.ghantasala galaamrutamu,kolluri bhaskararao blog.
వర్గం:రావి కొండలరావు నటించిన సినిమాలు
వర్గం:రావు గోపాలరావు నటించిన సినిమాలు
వర్గం:ప్రభ నటించిన సినిమాలు
వర్గం:సుజాత నటించిన సినిమాలు
వర్గం:చంద్రమోహన్ నటించిన సినిమాలు
వర్గం:రోజారమణి నటించిన సినిమాలు
బుక్సా పులుల సంరక్షణ కేంద్రం

**బుక్సా పులుల సంరక్షణ కేంద్రం () ** పశ్చిమ బెంగాల్ రాష్ట్రంలోని అలీపూర్ద్వార్ అనే ప్రాంతంలో ఉంది. ఇది 760 కిమీ 2 (290 చదరపు మైళ్ళు) విస్తీర్ణంలో విస్తరించి ఉంది. ఇది గంగా మైదానాలలో 60 మీ (200 అడుగులు) నుండి ఉత్తరాన హిమాలయాల సరిహద్దులో 1,750 మీ (5,740 అడుగులు) వరకు ఎత్తులో ఉంటుంది. ఇక్కడ కనీసం 284 పక్షి జాతులు నివసిస్తాయి. ప్రస్తుతం ఉన్న క్షీరదాలలో ఆసియా ఏనుగు, గౌర్, సాంబర్ జింక, మేఘాల చిరుత, భారతీయ చిరుత, బెంగాల్ పులి ఉన్నాయి. దీని లోపల 37 గ్రామాల్లో నివసిస్తున్న స్థానిక ప్రజలు కలప కాకుండా ఇతర అటవీ ఉత్పత్తుల సేకరణపై ఆధారపడి ఉంటారు.

## చరిత్ర

చారిత్రాత్మక బుక్సా కోట (m.s.l. కంటే 2,600 అడుగులు లేదా 790 మీటర్లు పైన) కు స్వాతంత్ర్య సంగ్రామంతో సంబంధం ఉన్నట్లు భావించి, ప్రజలు కోటతో మానసిక అనుబంధాన్ని కలిగి ఉన్నారు. పవిత్ర ఆలయం మహాకాళేశ్వర్ జ్యోతిర్మింగం బి.టి.ఆర్ లో ఉంది. శివుని దర్శనం కోసం సుమారు 10,000 మంది భక్తులు ఇక్కడ "శివ చౌతుర్డోషి"లో సమావేశమవుతారు. 

బుక్సా టైగర్ సంరక్షణ కేంద్రం 1983 లో భారతదేశంలో 15 వ టైగర్ సంరక్షణ కేంద్రంగా సృష్టించబడింది. 1986 లో, బుక్సా వన్యప్రాణుల అభయారణ్యం సంరక్షణ అడవులలో 314.52 కిమీ 2 విస్తీర్ణానికి పైగా స్థాపించబడింది. 1991 లో, 54.47 కిమీ 2ను బక్సా వన్యప్రాణుల అభయారణ్యానికి చేర్చారు. ఒక సంవత్సరం తరువాత, 1992 లో, పశ్చిమ బెంగాల్ ప్రభుత్వం బుక్సా వన్యప్రాణుల అభయారణ్యం 117.10 కిమీ 2 కంటే ఎక్కువ జాతీయ ఉద్యానవనం కావాలని తన ఉద్దేశాలను ప్రకటించింది. రాష్ట్ర ప్రభుత్వం చివరకు జాతీయ ఉద్యానవనాన్ని నోటిఫికేషన్ నెం .3403-ఫర్ / 11 బి -6 / 95 05.12.1997 తేదీతో ప్రకటించింది..

## మూలాలు

### బాహ్య లంకెలు

* Information about the Tiger Reserve
* Travel information for Buxa National Park
* Birds of Buxa Tiger Reserve
* Butterflies of Buxa Tiger Reserve & Samsing
* Flora of Buxa Tiger Reserve & Samsing
* Birding trip report of Jayanti Buxa

వర్గం:పులుల సంరక్షణా కేంద్రాలు
వర్గం:భారతదేశంలో అభయారణ్యాలు
ఫైన్ ఆర్ట్స్ థియేటర్స్, బాపట్ల

**ఫైన్ ఆర్ట్స్ థియేటర్స్** ఆంధ్రప్రదేశ్, గుంటూరు జిల్లా, బాపట్లలో 1952లో ప్రారంభించిన నాటక సంస్థ. ఈ సంస్థ ప్రదర్శించిన *సంఘంచెక్కిన శిల్పం* నాటక ప్రదర్శనకు పలుచోట్ల హౌజ్ ఫుల్ బోర్డులు పెట్టేవారు.

## ప్రారంభం
1952లో రంగస్థల నటుడు, దర్శకుడు, రచయిత కె.ఎస్.టి. శాయి తన మిత్రులతో కలిసి బాపట్లలో విద్యార్థి కళా సమితి అనే సంస్థను స్థాపించి కళారంగ కార్యక్రమాలు నిర్వహించేవాడు. గోదావరి నదికి వరదలు వచ్చినప్పుడు సంస్థ తరపున ఆచార్య ఆత్రేయ రాసిన *ఎవరు దొంగ* నాటికను ప్రదర్శించి విరాళాలు సేకరించి, బాధితులకు సహాయం అందించారు. 1953లో ఫైన్ ఆర్ట్స్ థియేటర్స్ గా మార్చబడింది.

## ప్రదర్శనలు

# కన్యాశుల్కం
# ఈనాడు
# కప్పలు
# సంఘంచెక్కిన శిల్పం
# భోగిమంటలు
# భయం
# అన్నాచెల్లెల్లు
# పల్లెపడుచు
# పూలదోసిళ్ళు
# వారసత్వం
# వాపస్
# అసమర్థుని డైరీ
# కలి పురుషుడు
# సర్పజాతి
# మహనీయులు
# పరమపదం
# బొమ్మలు
# త్రిశంకులు
# గాజుపెంకులు
# సంతృప్తులు
# జీవనయాత్ర
# నగ్నసత్యం
# మమకారం
# పులి-మేక
# కోపం
# ఉత్తరం
# జననీ జన్మభూమిశ్చ
# జైజవాన్

## నటీనటులు

# పి.ఎల్. నారాయణ
# జీపీఆర్ విఠల్
# పూల నాగేశ్వరరావు
# కేబీ శర్మ
# కేపీ రెడ్డయ్య
# ఎ. మురళీకృష్ణ
# భారతుల రామకృష్ణ
# అగస్టీన్ బాబు
# సీతాలత
# ఉమ

## ఇతర వివరాలు
ఈ సంస్థ రథసారథి కె.ఎస్.టి. శాయికి 2011లో నంది నాటక పరిషత్తు - 2011 సందర్భంగా ఆంధ్ర ప్రదేశ్ ప్రభుత్వం *నందమూరి తారక రామారావు రంగస్థల పురస్కారం* అందజేయబడింది.

## మూలాలు

వర్గం:తెలుగు నాటక సంస్థలు
వర్గం:1952 స్థాపితాలు
తడోబా అంధారి పులుల సంరక్షణ కేంద్రం

**తడోబా అంధారి పులుల సంరక్షణ కేంద్రం** మహారాష్ట్ర రాష్ట్రంలోని చంద్రాపూర్ ప్రాంతంలో ఉంది. మహారాష్ట్రలో ఉన్న అతి పెద్ద, పురాతన జాతీయ ఉద్యానవనం.

## చరిత్ర
ఈ కేంద్రాన్ని 1995 లో స్థాపించారు. ఇందులో ఉద్యానవనం, సంరక్షణ కేంద్రంతో కలిపి మొత్తం 625 స్కెర్ కిలోమీటర్ల విస్తీరణంలో విస్తరించి ఉంది.  తడోబా అనగా గిరిజనులు కొలిచే దేవత. ఆ దేవత పేరు మీదుగా ఈ ఉద్యనవానికి తడోబా అనే నామకరణం చేశారు.
## మరిన్ని విశేషాలు
తడోబా పులుల సంరక్షణ కేంద్రం చీముర్ కొండల మధ్యలో ఉంది. అంధారి వన్యప్రాణుల కేంద్రం మోహరిల్, కోల్సా ప్రాంతం మధ్యలో ఉంటుంది. 2016 సమాచారం ప్రకారం ఈ సంరక్షణ కేంద్రంలో 88 పులులు ఉన్నట్టు తేలింది. ఇందులో పులులే కాకుండా రకరకాల జంతువులు, పక్షులు, సరీసృపాలు ఉన్నాయి.
## మూలాలు
బొద్దులూరి నారాయణరావు

thumb|కర్షకకవి బొద్దులూరి నారాయణరావు.
**బొద్దులూరి నారాయణరావు** తెలుగు కవి, పండితుడు.
## జీవిత విశేషాలు
వల్లభరావుపాలెం గ్రామానికి చెందిన అతను 1925లో జన్మించాడు. గ్రామంలో వ్యవసాయం చేస్తూనే విద్యనభ్యసించాడు. అతను  హిందీ రాష్ట్ర భాషా ప్రచారక్‌ చదివి ఉమ్మడి మద్రాస్‌ రాష్ట్రంలో బంగారు పతకాన్ని సాధించాడు. పొన్నూరు లోని సాక్షి భవనారాయణస్వామి సంస్కృత కళాశాలలో భాషా ప్రవీణ చదివి బంగారు పతకాన్ని పొందాడు. కొంతకాలం హిందీ పండితునిగా, మూడు దశాబ్దాల పాటు తెలుగు పండితునిగా వివిధ విద్యాసంస్థలలో పనిచేసి పదవీ విరమణ పొందాడు. 
## పద్య కావ్యాలు
* శాంతిపథం 
* రాధేయుడు
* కవిత కాదంబిని
* పాంచజన్యం 
అతను  రచించిన శాంతిపథం పుస్తకం భాషా ప్రవీణ విద్యార్థులకు పాఠ్య గ్రంథంగా నిర్ణయించారు. 
## అస్తమయం
అతను 2019 మే 21న మరణించాడు.
## మూలాలు

వర్గం:1925 జననాలు
వర్గం:2019 మరణాలు
వర్గం:తెలుగు కవులు
వర్గం:గుంటూరు జిల్లా కవులు
నాయకురాలు (నాటకం)

**నాయకురాలు** ఉన్నవ లక్ష్మీనారాయణ రాసిన నాటకం. 1901లో వచ్చిన ఈ నాటకంలో పల్నాటి వీరచరిత్రను గురించి రాయబడింది.

## కథా నేపథ్యం
పౌరుషాలకు పురిటిగడ్డగా నిలిచిన పల్నాడులో దాయాదుల మధ్య జరిగిన యుద్ధ నేపథ్యంలో రచించిన ఈ నాటకంలో పలనాటి వీరుల బలాబలాల గురించి రాయబడింది. నాగమ్మ పాత్ర కీలకంగా చిత్రించబడి మానవధర్మం కన్నా సత్యధర్మమే గొప్పదన్న సందేశంతో సాగిన ఈ నాటకంలో సంభాషణలు, పద్యాలు చక్కగా కుదిరాయి.

## పాత్రలు

# ప్రతాపుడు
# నాగాంబిక (నాయకురాలు)
# బ్రహ్మనాయుడు
# బాలచంద్రుడు
# నలగామరాజు
# నరసింగరాజు
# మలిదేవరాజు
# అలుగురాజు
# కొమ్మరాజు
# అలరాజు
# కేతరాజు
# ఝట్టిరాజు
# పొదిలె పాపన్న
# కల్వగుంట కాశీపతి
# కేతురెడ్డి
# రామిరెడ్డి
# ముతసాని పిచ్చిరెడ్డి
# కన్నమదాసు
# లంకన్న
# చాకలి చంద్రన్న
# మంగలి మంచన్న
# కుమ్మరి తేర్కుడు
# అనపోతు
# అర్చకుడు
# సేవకుడు
# పెద్దసెట్టి
# బ్రహ్మణుడు
# గుమాస్తా
# సుద్ధులవాడు
# చెంచునాయకుడు
# గోసాయిలు
# సైనికులు
# ప్రజలు

## మూలాలు

## ఇతర లంకెలు
* ఆర్కైవ్ లో నాయకురాలు నాటక ప్రతి

వర్గం:తెలుగు నాటకాలు
వర్గం:తెలుగు పుస్తకాలు
బ్లఫ్ మాస్టర్ (2018 సినిమా)

**బ్లఫ్ మాస్టర్** 2018 లో విడుదలైన తెలుగు చలనచిత్రం.  అభిషేక్ ఫిలింస్ పతాకంపై రమేష్ పి పిల్లై ఈ చిత్రాన్ని నిర్మించగా శివలెంక ప్రసాద్ సమర్పించారు. ఈ చిత్రానికి గోపి గణేష్ పట్టాభి దర్శకత్వం వహించాడు. సునీల్ కశ్యప్ సంగీతం అందించారు. దాశరధి శివేంద్ర ఛాయాగ్రాహకుడిగా పని చేశారు. సత్యదేవ్ కంచరాన, నందిత శ్వేత, బ్రహ్మాజీ తదితరులు.

## కథ

ఉత్తమ్ కుమార్ (సత్యదేవ్) అతడి స్నేహితులు జనాలను మోసం చేస్తూ డబ్బు సంపాదిస్తూ ఉంటారు. సత్యదేవ్​ దగ్గరకు జాబ్ కోసం అవని (నందిత శ్వేత)ని అనే అమ్మాయి వస్తుంది. ఆమె ద్వారా ఇంకొంత మందిని మోసం చేస్తాడు. ఇలా మోసం చేసే క్రమంలో కొంతమంది విలన్లతో గొడవలు మొదలవుతాయి. వాళ్ళ డబ్బులు వాళ్ళకి ఇవాల్సివచ్చినప్పుడు తనతో ఉన్న స్నేహితులే తనని మోసం చేసి డబ్బు తీసుకొని పారిపోతారు. ఆ తర్వాత డబ్బు ఎలా సంపాదించాడు, వాళ్లకి ఇచ్చాడా లేదా అన్నది మిగిలిన కథ. ఈ కథ కి మూలం 2014 లో వచ్చిన శతురంగవెట్టై అనే తమిళ్ మూవీ అని చెప్పొచ్చు. ఇందులో గజముత్తు అనే ఒక విచిత్రమైన క్యారెక్టర్ ఉంటుంది అది చాలా బాగుంటుంది. 

## తారాగణం
* సత్యదేవ్ కంచరాన (ఉత్తమ్ కుమార్)
* నందిత శ్వేత (అవని)
* బ్రహ్మాజీ (గురు భాయ్)
* ఆదిత్యా మీనన్ (పశుపతి)
* పృథ్వీరాజ్ (ధన శెట్టి)
* షిజు (ఎసిపి చంద్ర శేఖర్‌)
* వంశీ (బసవ)
* చైతన్య కృష్ణ (నందు)

## పాటల పట్టిక

ఈ చిత్రానికి సునీల్ కశ్యప్ సంగీతాన్ని అందించాడు.

## మూలాలు

వర్గం:2018 తెలుగు సినిమాలు
జ్యోతిలక్ష్మీ (2015 సినిమా)

**జ్యోతిలక్ష్మీ** 2015లో విడుదలైన తెలుగు చలనచిత్రం. పూరి జగన్నాధ్ రచన, దర్శకత్వం అందించాడు. ఛార్మీ కౌర్ మహిళాప్రధాన పాత్రలో  నటించి ప్రదర్శించింది. శ్రీ సుభా స్వేత ఫిల్మ్స్, సి. కె. ఎంటర్టైన్మెంట్స్ పాతాకాలపై శ్వేతలన, వరుణ్, తేజ, సి.వి.రావ్, సి.కళ్యాణ్ ఈ చిత్రాన్ని నిర్మించారు. సునీల్ కష్యప్ సంగీతాన్ని అందించగా పి.జి. వింద ఈ చిత్రానికి ఛాయాగ్రాహణం చేసాడు. ఈ చిత్రాన్ని మల్లాది వెంకట కృష్ణమూర్తి రాసిన మిస్టర్ పరాంకుశం నవల ఆధారంగా రూపొందించారు.

## తారాగణం

* ఛార్మీ కౌర్ (జ్యోతిలక్ష్మీ)
* సత్యదేవ్ కంచరాన (సత్య)
* బ్రహ్మానందం (కమలకర్)
* అజీజ్ నాజర్ (పాండు)
* మౌర్యానీ
* ఉత్తేజ్
* అపూర్వ శ్రీనివాసన్ (శ్రావణి)
* సప్తగిరి
* సంపూర్ణేష్ బాబు (అతిథి పాత్ర)
* సత్యం రాజేష్
* కృష్ణుడు
* ధన్‌రాజ్
* కాదంబరి కిరణ్
*భద్రం  (తొలి పరిచయం)
* ఏంజెలా క్రిస్లింజ్కి (ప్రత్యేక గీతం "రాజా రాజా")
* ప్రియదర్శిని రామ్

## పాటల పట్టిక

ఈ చిత్రానికి సంగీతం సునీల్ కష్యప్ అందించాడు. సంగీతాన్ని పూరీ సంగీత్ ద్వారా విడుదల చేశారు.

## మూలాలు

## ఇతర లంకెలు
* 

వర్గం:2015 తెలుగు సినిమాలు
వర్గం:పూరీ జగన్నాధ్ దర్శకత్వం వహించిన సినిమాలు
వర్గం:ఉత్తేజ్ నటించిన సినిమాలు
వర్గం:బ్రహ్మానందం నటించిన సినిమాలు
శమంతకమణి (2017 సినిమా)

**శమంతకమణి** 2017లో విడుదలైన తెలుగు చలనచిత్రం. ఈ చిత్రానికి శ్రీరామ్ ఆదిత్య దర్శకత్వం వహించాడు. నారా రోహిత్,సుధీర్ బాబు,సందీప్ కిషన్,ఆది,రాజేంద్ర ప్రసాద్ ప్రదాన పాత్రలలో నటించారు. ఈ చిత్రాన్ని భ‌వ్య క్రియేష‌న్స్‌ పతాకంపై వి. ఆనంద్ ప్రసాద్ నిర్మించాడు. మణిశర్మ సంగీతాన్ని సమకూర్చగా, సమీర్ రెడ్డి ఛాయాగ్రాహకుడిగా పని చేశాడు. ఈ చిత్రంలో సుధీర్ బాబు కుమారుడు **దర్శన్** బాల కళాకారుడిగా నటించాడు.

## తారాగణం
* సుమన్ (జగనాథ్)
* నారా రోహిత్ (ఇన్స్పెక్టర్ రంజిత్ కుమార్)
* సుధీర్ బాబు (కృష్ణుడు)
* సందీప్ కిషన్ (కోటిపల్లి శివ)
* ఆది (కార్తీక్‌)
* రాజేంద్ర ప్రసాద్ (ఉమా మహేశ్వరరావు / మహేష్ బాబు)
* తనికెళ్ళ భరణి (ఏ.కే. గణపతి శాస్త్రి)
* సత్యం రాజేష్ (శివ స్నేహితుడు)
* కారుమంచి రఘు (కానిస్టేబుల్ సత్యనారాయణ)
* బెనర్జీ (మధు తండ్రి)
* గుండు సుదర్శన్ (మణిరత్నం)
* జీవా (ఎసిబి ఆఫీసర్‌)
* ఇంద్రజ (భానుమతి)
* కస్తూరి (కృష్ణ తల్లి)
* హేమ (కార్తీక్ తల్లి)
* సురేఖా వాణి (జగనాథ్ భార్య)
* స్మిత (అనన్య సోని)
* గిరిధర్ (జగనాథ్ పి.ఎ)
* సరికా రామచంద్రరావు (చంద్రం)
* శ్రీరామ్ ఆర్ ఎరగం (ఎ.కె.ఖాన్)
* చాందిని చౌదరి (మధు)
* జెన్నీ (శ్రీదేవి)
* మాస్టర్ దర్శన్ (యువ కృష్ణ)

## మూలాలు

వర్గం:2017 తెలుగు సినిమాలు
వర్గం:సుమన్ నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:తనికెళ్ళ భరణి సినిమాలు
జటాయు సేన

thumb|సీతను రావణుడు అపహరించేటపుడు అడ్డుకొన్న జటాయువు
**జటాయు సేన** మహిళలు, చిన్నారుల భద్రతకు కంకణబద్ధమైన సేన. దీని చిలుకూరు బాలాజీ దేవాలయం ప్రధాన అర్చకుడు సి.ఎస్.రంగరాజన్ 2019 ఆగస్టు 13న ప్రారంభించాడు. 
## నేపధ్యం
మొయినాబాద్‌లో ఓ ఘటన జరిగింది. ఓ ఆగంతుకుడు ద్విచక్రవాహనంపై 10 ఏళ్ల బాలికను తీసుకెళ్తున్నాడు. ఆ బాలిక గట్టిగా ఏడుస్తోంది. ఆ దారిలో పోయే ఎవ్వరూ రక్షించే ప్రయత్నం ఎవరూ చేయలేదు. దుండగుడి బారి నుంచి ఆ బాలికను నదీమ్‌ అనే వ్యక్తి కాపాడాడు. మహిళా భద్రత కోసం,  స్త్రీలపై అనుచితంగా ప్రవర్తించేవారిని అడ్డుకున్న ఆ వ్యక్తిలాంటి వారితో కలసి "జటాయు సేన"ను రంగరాజన్ ప్రారంభించాడు. స్త్రీలపై అనుచితంగా ప్రవర్తించేవారిని అడ్డుకున్న వ్యక్తులే జటాయు సైనికులు.   ప్రతి జిల్లాలో, ప్రతి మండలంలో, ప్రతి గ్రామంలో,  చివరికి ప్రతి ఇంట్లో ఈ సేన ఉండాలనేది వారి ఆకాంక్ష. స్త్రీలను గౌరవించే ప్రతి ఒక్కరూ జటాయు సేన సభ్యులే. మహిళల పట్ల అనుచితంగా ప్రవర్తించేవారిని అడ్డుకోవడమే జటాయుసేన లక్ష్యం. రామాయణంలో రావణుడు సీతమ్మను ఎత్తుకెళ్లేప్పుడు జటాయువు ఆ దశకంఠుడిని అడ్డుకుని, ప్రాణత్యాగం చేసింది. ఆ పక్షి పేరుతోనే మహిళా భద్రతకు జటాయు సేనను ప్రారంభిస్తున్నట్లు రంగరాజన్‌ తెలిపాడు. దుండగుడి బారి నుంచి  బాలికను కాపాడిన నదీమ్‌ అనే వ్యక్తి ఈ సేనలో తొలి సైనికుడిగా చేరాడు. నదీమ్‌ను రంగరాజన్ దుశ్శాలువా, పూలమాలతో సన్మానించాడు. ప్రతి ఒక్కరూ నదీమ్‌లా ఆలోచించి   మహిళలు, చిన్నారులపై దాడులను అడ్డుకోవాలని అతను పిలుపునిచ్చాడు.

## మూలాలు

## బయటి లంకెలు
* 
*
బల్పక్రం జాతీయ ఉద్యానవనం

**బల్పక్రం జాతీయ ఉద్యానవనం** మేఘాలయ రాష్ట్రంలోని దక్షిణ గారో కొండల నడుమ ఉంది. బల్పకం అనగా శాస్త్రం ద్వారా వివరించలేని అనుమానాస్పద విషయంగా కనిపించే ఆత్మల నివాసంగా గారో ప్రజలు చెప్పుతారు..

## చరిత్ర
ఈ జాతీయ ఉద్యనవనాన్ని డిసెంబరు 27, 1987 లో స్థాపించారు. ఇది బంగ్లాదేశ్ సరిహద్దులను తాకుతుంది. ఈ ఉద్యానవనం మొత్తం 220 కిలోమీటర్ల పరిధిలో ఉంటుంది.

## మరిన్ని విశేషాలు
ఉత్తర, దక్షిణ గారో కొండల ప్రాంతాలను భారత  ప్రభుత్వం వరల్డ్ హెరిటేజ్ సైట్ గా గుర్తింపు కొరకు యునెస్కో కు నామినేట్ చేసింది. ఈ ఉద్యానవనంలో ఆసియన్ ఏనుగులు, చిరుతపులులు, పులులు, నీటి ఏనుగులు, పాండా లు ఎన్నో జంతువులకు నివాసంగా ఉంది.

## మూలాలు

వర్గం:మేఘాలయ
వెటరన్ (2015 సినిమా)

**వెటరన్** 2015, ఆగస్టు 5న ర్యూ సీయుంగ్-వాన్ దర్శకత్వంలో విడుదలైన కొరియా చలనచిత్రం. హ్వాంగ్ జంగ్-నిమి, యూ ఆహ్-ఇన్ నటించిన ఈ చిత్రం దక్షిణ కొరియా సినిమా చరిత్రలో అత్యధిక వసూళ్లు చేసిన 5వ చిత్రంగా నిలిచింది. సిట్జెస్ ఫిల్మ్ ఫెస్టివల్‌లో కాసా ఆసియా అవార్డును కూడా గెలుచుకుంది.

## కథ

## నటవర్గం

* హ్వాంగ్ జంగ్-నిమి
* యూ ఆహ్-ఇన్
* యూ హే-జిన్
* ఓహ్ దాల్-సు
* జాంగ్ యూన్-జు
* కిమ్ షి-హూ
* ఓహ్ డే-హ్వాన్
* జంగ్ వూంగ్-ఇన్
* జంగ్ మాన్-సిక్
* పాట యంగ్-చాంగ్
* జిన్ క్యుంగ్
* యు-యంగ్
* పార్క్ సో-డ్యామ్
* లీ డాంగ్-హ్వి
* బే సుంగ్-వూ
* చున్ హో-జిన్
* జాంగ్ సో-యేన్
* కిమ్ జే-హైయోన్
* పార్క్ జోంగ్-హ్వాన్
* ఉహ్మ్ టే-గూ
* పార్క్ జి-హూన్
* షిన్ సీయుంగ్-హ్వాన్
* యే హో-నిమి
* లీ యే-గెలిచింది
* పార్క్ జి-యూన్
* అహ్న్ గిల్-కాంగ్
* మా డాంగ్-సియోక్
* కిమ్ యుంగ్-సూ

## సాంకేతికవర్గం
* రచన, దర్శకత్వం: ర్యూ సీయుంగ్-వాన్
* నిర్మాత: కాంగ్ హై-జంగ్,కిమ్ జంగ్-నిమి
* సంగీతం: బ్యాంగ్ జూన్-సియోక్
* ఛాయాగ్రహణం: చోయి యంగ్-హ్వాన్
* కూర్పు: కిమ్ సాంగ్-బమ్, కిమ్ జే-బం
* పంపిణీదారు: సిజె ఎంటర్టైన్మెంట్

## బాక్సాఫీస్
వెటరన్ 2015, ఆగస్టు 5న దక్షిణ కొరియాలో విడుదలయింది. విడుదలైన మొదటి ఐదు రోజులలో 2.75 మిలియన్ల ఆడియన్స్ నుండి 21.7 బిలియన్ (US $ 18.6 మిలియన్లు) వసూలు చేసింది. నవంబరు 6 నాటికి, 13,411,343 ఆడియన్స్ నుండి US $ 92,077,504 వసూలు చేసి, కొరియా సినిమా చరిత్రలో అత్యధిక వసూళ్లు చేసిన 5వ చిత్రంగా నిలిచింది.

## సీక్వెల్
ర్యూ సీయుంగ్-వాన్, నిర్మాణ సంస్థ ఫిల్మ్ మేకర్ ఆర్&ఆర్ సంయుక్త ఆధ్వర్యంలో ఈ సినిమా సీక్వెల్ చేయబోతున్నారు. త్వరలోనే థియేటర్లలోకి వచ్చే అవకాశం ఉంది.

## రిమేక్
సన్ హాంగ్లీ నటించిన ఈ చిత్ర రిమేక్ 2017లో చైనాలో విడుదలయింది. సల్మాన్ ఖాన్ హిందీలో రీమేక్ చేస్తున్నాడు.

## మూలాలు

## ఇతర లంకెలు
*
*

వర్గం:కొరియన్ సినిమాలు
వర్గం:2015 సినిమాలు
బెట్ల జాతీయ ఉద్యానవనం

**బెట్ల జాతీయ ఉద్యానవనం** జార్ఖండ్ రాష్ట్రంలోని ఛోటానాగపూర్ పీఠభూమి పశ్చిమ భాగంలో ఉంది.  భారతదేశంలో పురాతన వన్యప్రాణుల ఉద్యానవనాలలో ఇది ఒకటి.

## చరిత్ర
ఈ ఉద్యానవనం, పులుల సంరక్షణ కేంద్రం కలిపి మొత్తం 1026 కిలోమీటర్ల విస్తీర్ణంలో విస్తరించి ఉంది. ఈ ఉద్యానవనం భారత ప్రభుత్వం చేపట్టిన ప్రాజెక్టు టైగర్ ప్రాజెక్టులో ఎంపికైన మొదటి ఉద్యానవనం.

## మరిన్ని విశేషాలు
ఈ వనంలో ఎన్నో రకాల పూల జాతులకు చెందిన మొక్కలు ఉన్నాయి. ఇందులో రెండు పురాతనమైన కొండలు ఉన్నాయి. ఈ ఉద్యనవనాన్ని సందర్శకులు నవంబర్ నుంచి మార్చి వరకు సందర్శించడానికి ఇష్టపడతారు.

## మూలాలు
పాంచాల పరాభవము (నాటకం)

**పాంచాల పరాభవము** (పంజాబు దురంతములు) 1921లో దామరాజు పుండరీకాక్షుడు రాసిన అయిదంకముల నాటకం. పంజాబ్‌లో జరిగిన జలియన్ వాలాబాగ్ దురంతంను మహాభారత కథలో ఇమడ్చి ఈ నాటకం రాయబడింది. 

## కథానేపథ్యం
భారత స్వాతంత్ర్యోద్యమ కాలంలో దేశంలో జరుగుతున్న పోరాటం గురించి ప్రజలకు తెలియజేసి వారిని చైతన్యవంతం చేయడంకోసం ఉద్యమ నేపథ్యంలో నాటకాలు రచించబడేవి.

జలియన్ వాలాబాగ్ లో జరిగిన మారణకాండ నేపథ్యంలో జనరల్ డయ్యర్ ను దుశ్శాసునిగా, భారతమాతను పాంచాలిగా, మహాత్మా గాంధీని కృష్ణుడిగా పోలుస్తూ దామరాజు ఈ నాటకాన్ని రచించాడు. తెల్లదొరల చేతుల్లో ముక్కలైపోతున్న భారతమాతను ఓదార్చి మహాత్మా గాంధీ సత్యగ్రహ దీక్షతో ప్రజలను ఉద్యమంవైపుకు మరలిస్తాడు.

## నిషేధం
నాటక ప్రదర్శనలో వేదికమీద డయ్యర్ దిష్టిబొమ్మ తగులబెట్టడంతో దానిపై ఇంగ్లాడ్ పార్లమెంటులో చర్చ జరిగి బ్రిటీషు ప్రభుత్వం ఈ నాటకాన్ని నిషేధించడంతోపాటు, ప్రతులను తగులబెట్టించింది.

## పాత్రలు

# కృష్ణుడు
# కర్ణుడు
# భారతమాత
# పాంచాలమాత
# సత్యపాల్
# కిచ్లూ
# ధీరసింగు
# వీరలాల్
# మధన్ మోహన్ (బాలుడు)
# మంగళీసింగు
# ఉత్తమసింగు
# ధనశెట్టి
# డాబ్ సింగు
# ఓడ్వయ్యర్
# డయ్యర్
# జాన్సన్
# భటులు
# నెహ్రూ
# మాలవ్యా
# తిలక్
# పాల్
# జితేంద్రలాల్ బెనర్జీ
# షౌకతాలీ
# మహమ్మదాలీ
# సి.ఆర్. దాస్
# హంటరు
# జగత్ నారాయణ్

## మూలాలు

## ఇతర లంకెలు
* ఆర్కైవ్ లో పాంచాల పరాభవము నాటక ప్రతి

వర్గం:తెలుగు నాటకాలు
వర్గం:పుస్తకాలు
మైసూరు వాసుదేవాచార్య

*మైసూరు వాసుదేవాచార్య* భారతీయ సంగీతకారుడు, కర్ణాటక సంగీత వాగ్గేయకారుడు, త్యాగరాజ శిష్య పరంపరలో నేరుగా ఉన్నవాడు. వాసుదేవాచార్య కృతులు దాదాపు 200 వరకూ ఉన్నాయి, ఇవి ఎక్కువగా తెలుగులో, సంస్కృతంలో ఉన్నాయి. *బ్రోచేవారెవరురా*, *దేవాది దేవ శ్రీ వాసుదేవ*, *మామవతు శ్రీ సరస్వతి*, *భజరే రే మనసా*, *రారా రాజీవలోచన రామ* ఇతను రచించిన కృతులలో బాగా ఎక్కువగా వినిపించేవి. ఇతనికి భారత ప్రభుత్వం పద్మభూషణ్ పురస్కారం బహూకరించింది. 
ఇతని పేరున కన్నడంలో రెండు రచనలు లభ్యమవుతున్నాయి. ఒకటి ఇతని ఆత్మకథ, పేరు *నెనపుగళు*(జ్ఞాపకాలు), రెండవది *నా కండ కళావిదరు*(నేను చూసిన కళాకారులు). రెండవ పుస్తకం ఆయా వ్యక్తుల ఆత్మకథల సంకలనం. 
ఇతను రుక్మిణి దేవి అరుండాలె నిర్వహించే కళాక్షేత్ర లో సంగీత బోధన చేసాడు. కళాక్షేత్రలో ముఖ్య సంగీతజ్నుడిగా వ్యవహరిస్తూ, రామయణాన్ని సంగీతంలో మలిచాడు. 1961లో 96 ఏళ్ళ వయస్సులో మరణించాడు.

## తొలి జీవితం
వాసుదేవాచార్య సంప్రదాయ మధ్వ బ్రాహ్మణ కుటుంబంలో మైసూరులో జన్మించాడు. వీణ పద్మనాభయ్య వద్ద సంగీతం నేర్చుకున్నాడు. మైసూరు మహారాజా సంస్కృత కళాశాలలో సంస్కృత భాష, అందులోని కావ్య, వ్యాకరణ, నాటక, అలంకార, తర్క, ఇతిహాస, పురాణాది భాగాలను అభ్యసించి, నిష్ణాతుడయ్యాడు. ప్రైవేటుగా సంగీతం నేర్చుకున్నాడు. 

ఆపై ఇతను ప్రముఖ వాగ్గేయకారుడు పట్నం సుబ్రహ్మణ్య అయ్యర్ దగ్గర మైసూరు మహారాజు ఇచ్చిన ధనసహాయంతో సంగీతం నేర్చుకున్నాడు. తరువాతి కాలంలో తంజావూరు-కావేరి ప్రాంత సంగీతజ్నులకు సరిపోలే సంగీతాన్ని గ్రహించి మైసూరు రాజు ఆస్థానంలో ఆస్థాన విద్వాన్ గా వ్యవహరించాడు. ఇతను తన గురువు వద్ద నేర్చుకున్న మధ్యమకాల తాళంలో పాడతాడని తెలుస్తోంది. కర్ణాటక సంగీతంలోని ముఖ్యమైన భాగాలైన ఆలాపన, తానం, పల్లవి, నిరావళ, కల్పన స్వరం అంశాల్లో నిష్ణాతుడు అని తెలుస్తోంది. 

## ఉద్యోగం
ఇతని కృతులలో చాలా వరకు *వాసుదేవ కీర్తన మంజరి* అనే పుస్తకంలో ఇతను ప్రచురించుకున్నాడు. ఇతనికి భాష మీద ఉన్న పట్టును ఈ కీర్తనలు తెలుపుతాయి. తెలుగులో భాషా నైపుణ్యాన్ని ఇతను త్యాగరాజ భిక్షగా చెప్పుకుంటాడు. ఇతని కీర్తనల్లో *పరమపురుష వాసుదేవ*, *వాసుదేవ* పదాలు మకుటంగా కనిపిస్తాయి.
ఇతని కీర్తనలు చాలా వరకు రాముడిని కీర్తిస్తూ ఉంటాయి. కీర్తనలు, కృతులతో పాటుగా ఇతను పలు వర్ణాలను, తిల్లానాలను, జావళీలను, శ్లోకాలను రచించాడు. సంగీతత్రయంలోని త్యాగరాజును, ముద్దుస్వామి దీక్షితయ్యను, శ్యామశాస్త్రిని కీర్తిస్తూ వాసుదేవాచార్య కొన్ని కీర్తనలు రాసాడు. 

## కృతులు

## ఇవి కూడా చూడండి
* వాగ్గేయకారుడు

## మూలాలు

వర్గం:కర్ణాటక సంగీత విద్వాంసులు
వర్గం:వాగ్గేయ కారులు
వర్గం:1865 జననాలు
వర్గం:1961 మరణాలు
వర్గం:పద్మభూషణ పురస్కారం పొందిన కర్ణాటక వ్యక్తులు
వర్గం:సంగీత కళానిధి పురస్కార గ్రహీతలు
వర్గం:కర్ణాటక రాష్ట్ర సంగీత విద్వాంసులు
వర్గం:తెలుగు కవులు
వర్గం:సంగీత నాటక అకాడమీ అవార్డు గ్రహీతలు
ముకుర్తి జాతీయ ఉద్యానవనం

**ముకుర్తి జాతీయ ఉద్యానవనం** తమిళనాడు రాష్ట్రంలో నీలగిరుల పడమటి భాగం లో ఉంది. ఇక్కడ కల నీలగిరి తార అనే ఒక అంతరించి పోతున్న జంతువు సంరక్షణ కు గాను ఈ ఉద్యానవనాన్ని నిర్మించారు.

## చరిత్ర
ఈ ఉద్యనవనాన్ని డిసెంబర్ 12, 2001 లో 78.46 కిలోమీటర్ల పరిధి గల విస్తీర్ణంలో నిర్మించారు. ఈ ప్రాంతాన్ని ఆగస్టు 3, 1982 న వన్యప్రాణుల సంరక్షణ కేంద్రంగా మార్చి, నీలగిరి తహర్ సంరక్షణ కొరకు అక్టోబరు 5, 1990 లో పూర్తి స్థాయి జాతీయ ఉద్యానవనంగా రూపుదిద్దారు.

## మూలాలు
సుప్రీమ్ (2016 సినిమా)

**సుప్రీమ్** 2016లో విడుదలైన తెలుగు చలనచిత్రం. శ్రీ వెంకటేశ్వర క్రియేషన్స్ పతాకం పై దిల్ రాజు ఈ చిత్రాన్ని నిర్మించాడు. అనిల్ రావిపూడి దర్శకత్వం వహించిన ఈ చిత్రంలో సాయి ధరమ్ తేజ్, రాశి ఖన్నా, రాజేంద్ర ప్రసాద్, మురళీమోహన్, తనికెళ్ళ భరణి తదితరులు నటించారు. సాయి కార్తీక్ సంగీతం, సాయి శ్రీరామ్ ఛాయాగ్రాహణం అందించారు.

## తారాగణం
**ప్రధాన తారాగణం**
* సాయి ధరమ్ తేజ్ (టాక్సీ డ్రైవర్ బాలు)
* రాశి ఖన్నా (సబ్ ఇన్స్పెక్టర్ బెల్లం శ్రీదేవి)
* మాస్టర్ మికైల్ గాంధీ (రాజన్ పాత్ర)

**సహాయక తారాగణం**

* రాజేంద్ర ప్రసాద్ (బాలు తండ్రి)
*కబీర్ సింగ్ దుహా (విక్రమ్ సర్కార్)
* రవి కిషన్ (బీకు)
* సాయి కుమార్ (నారాయణ రావు)
* మురళీమోహన్ (న్యాయమూర్తి)
* తనికెళ్ళ భరణి (కమిషనర్‌)
* ఆలీ (డాక్టర్‌)
* పోసాని కృష్ణ మురళి (సంగీతకారుడు శివయ్య)
* వెన్నెల కిశోర్ (కానిస్టేబుల్ కిషోర్)
* జయప్రకాశ్ రెడ్డి (M.L.A)
* రఘుబాబు (బెల్లం శ్రీదేవి తండ్రి)
* వినీత్ కుమార్ (పట్నాయక్)
* శ్రావణ్ (పోలీసు అధికారి)
* షిజు (రాజా రావు)
* పృథ్వీరాజ్ (టామ్‌)
* సత్యం రాజేష్ (రాజేష్‌)
* సుడిగాలి సుధీర్ (మూవీ డైరెక్టర్‌)
* గిరిధర్ (వెంకటేష్‌)
* ప్రభాస్ శ్రీను (క్రూజ్) 
* సప్తగిరి (విమానాశ్రయంలో ఒక వ్యక్తి)
* కారుమంచి రఘు (M.L.A అనుచరుడు)
* ఫిష్ వెంకట్ (పోలీసు అధికారి)
* రాఘవ (కానిస్టేబుల్ రాఘవ)
* పింగ్ పాంగ్ సూర్య (బెల్లం శ్రీదేవి సోదరుడు)
* శ్రీనివాస రెడ్డి (సంగీతకారుడు సీనయ్య)
* నారిపెద్ది శివన్నారాయణ (బెల్లం శ్రీదేవి మామయ్య)
* శంకర్ మెల్కోటే (పారిశ్రామికవేత్త)
* తోటపల్లి మధు (ఎం.పి)
* హరిబాబు (హరి)
* గుండు సుదర్శన్ (తాగుబోతు)
* గౌతమ్ రాజు (హీరో)
* శృతి సోధీ (ప్రత్యేక గీతం)
* సురేఖా వాణి జానకి (బెల్లాం శ్రీదేవి తల్లి)
* రజిత (బెల్లం శ్రీదేవి అత్త)
* మీనా (బెల్లం శ్రీదేవి సోదరి)

## పాటలు

సాయి కార్తీక్ ఈ చిత్రానికి సంగీతాన్ని అందించాడు. రాజ్-కోటి సంగీత దర్శకత్వంలో వచ్చిన **[[యముడికి మొగుడు]]** సినిమాలోని **అందం హిందూళం** పాటని ఈ చిత్రంలో రీమిక్స్ చేశారు. పాటలని అల్లు అరవింద్ చేతులమీదుగా 2015 ఏప్రిల్ 14 న ఆదిత్యా మ్యుజిక్ కంపెనీ ద్వారా విడుదల చేశారు.

 
## మూలాలు

వర్గం:2016 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:సాయి కుమార్ నటించిన సినిమాలు
వర్గం:మురళీమోహన్ నటించిన సినిమాలు
వర్గం:తనికెళ్ళ భరణి సినిమాలు
వర్గం:ఆలీ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:రఘుబాబు నటించిన సినిమాలు
వర్గం:దిల్ రాజు నిర్మించిన సినిమాలు
పొందుగుల (అయోమయ నివృత్తి)

పొందుగుల పేరుతోను, కొద్దిగా అక్షరాల తేడాతోను వివిధ పేజీలున్నాయి. వాటి జాబితా ఇది:

* పొందుగుల: పల్నాడు జిల్లా, దాచేపల్లి మండలం లోని గ్రామం.
* పొందుగుల (మైలవరం): గుంటూరు జిల్లా మైలవరం మండలం లోని గ్రామం.
* పొందుగల: పల్నాడు జిల్లా, అమరావతి మండలం లోని గ్రామం.
సుబ్రహ్మణ్యం ఫర్ సేల్ (2015 సినిమా)

**సుబ్రహ్మణ్యం ఫర్ సేల్** 2014 లో విడుదలైన తెలుగు చలనచిత్రం. శ్రీ వెంకటేశ్వర క్రియేషన్స్ పతాకంపై దిల్ రాజు ఈ చిత్రాన్ని నిర్మించాడు. హరీష్ శంకర్ దర్శకత్వం వహించగా, సాయి ధరమ్ తేజ్, రెజీనా, అదా శర్మ, బ్రహ్మానందం, సుమన్ తదితరులు నటించారు. సంగీతం మిక్కీ జె. మేయర్, ఛాయాగ్రహణం సి.రాంప్రసాద్ అందిచాడు.

యునైటెడ్ స్టేట్స్‌లో కూలి ఉద్యోగాలు చేస్తున్న డబ్బును దృష్టిలో ఉంచుకునే సుబ్రహ్మణ్యం, సీత పెళ్లి రోజున పారిపోయిన సీతను కలుస్తాడు. సమయం గడిచిపోతుంది మరియు సీత తన ప్రియుడు అభి చేత మోసం చేయబడి USలో చిక్కుకుపోయింది. సుబ్రమణ్యం సీతను రక్షించడానికి వచ్చి ఆమె సమస్యలను పరిష్కరిస్తాడు. సీతకు ఆమె తల్లిదండ్రుల నుండి కాల్ వచ్చింది మరియు ఆమె సోదరి గీత కోసం కర్నూలుకు రావడానికి సుబ్రమణ్యంతో కలిసి రమ్మని చెప్పింది.

సీత రాఘవ & సుబ్రమణ్యంలను అభ్యర్థిస్తుంది, వారు గణనీయమైన మొత్తాన్ని డిమాండ్ చేయడం ద్వారా ప్రతిపాదనను అయిష్టంగానే అంగీకరించారు. ఈ జంట కర్నూల్‌లో దిగారు, మరియు కుటుంబం మొత్తం వారికి ఇప్పటికే వివాహమైందని అపార్థం చేసుకున్నారు. సీత మరియు సుబ్రమణ్యం ఒక ఎన్నారై రాజశేఖర్ కొడుకుతో గీత వివాహం నిశ్చయించబడినందున సీత మరియు సుబ్రమణ్యంలకు ఇబ్బంది ఏర్పడుతుంది, అతను సీత మరియు సుబ్రమణ్యంను కలుసుకుని, వారిని జంటగా తప్పుగా అర్థం చేసుకున్నాడు.

ఇంతలో, గోవింద్ ఒక భయంకరమైన డాన్, అతను సుబ్రమణ్యం తర్వాత మాజీ సోదరి దుర్గను వివాహం చేసుకున్నాడు. సీత భర్తగా నటిస్తూ, అస్గర్ అనే ఏసీ రిపేర్‌తో ప్రేమలో ఉన్నందున దుర్గ తన పెళ్లిని రద్దు చేసిందని సుబ్రమణ్యం గోవింద్ అనుచరులకు వెల్లడించాడు. దుర్గ నిజాన్ని బయటపెట్టింది మరియు డబ్బు కోసం అస్గర్ తనకు ద్రోహం చేశాడని మరియు ఆమె సుబ్రమణ్యంతో వివాహం చేసుకోవడానికి సిద్ధంగా ఉందని చెప్పింది.

గోవింద్ గీత పెళ్లికి చేరుకుని నిజాన్ని బయటపెడతాడు. అయినప్పటికీ, గీత వివాహం చేసుకుంటుంది మరియు సీత US కి తిరిగి వస్తుంది. ఒక వారం తర్వాత, సుబ్రహ్మణ్యం కూడా తిరిగి వచ్చి సీతను కలుస్తాడు. సీత దుర్గ గురించి అడిగినప్పుడు, సీతపై సుబ్రమణ్యం ప్రేమ గురించి తెలుసుకున్న దుర్గ వివాహాన్ని రద్దు చేసుకున్నట్లు సుబ్రమణ్యం వెల్లడించాడు. తరువాత, సీత మరియు సుబ్రమణ్యం వారి వివాహాన్ని ప్లాన్ చేస్తారు.

## తారాగణం

* సాయి ధరమ్ తేజ్ (సుబ్రమణ్యం)
* రెజీనా (సీత)
* మాగంటి మురళీమోహన్ రాఘవ, (సీత తండ్రి)
* అదా శర్మ (దుర్గ)
* బ్రహ్మానందం (చింతాకాయ)
* సుమన్ (రెడ్డప్ప)
* నాగబాబు (రాజశేఖర్)
* కోట శ్రీనివాసరావు (గోవింద్ తండ్రి)
*రావు రమేష్ (బీ.ఎం.బుజ్జి)
* నరేష్ (సుబ్రమణ్యం తండ్రి)
* అజయ్ (దుర్గ సోదరుడు గోవింద్)
* ప్రదీప్ శక్తి (ఆవకాయ్ రెస్టారెంట్ యజమాని)
* కమల్
* ప్రసన్న కుమార్
* చిట్టి
* గిరిధర్
* ప్రభాస్ శ్రీను
* తాగుబోతు రమేశ్ (దాసు)
* ఫిష్ వెంకట్
* మస్థ్ అలీ (అస్గర్)
* జీవా (హోంమంత్రి యేసుపాదం)
* నర్సింగ్ యాదవ్
* తేజస్వి మదివాడ (సీత సోదరి)
* ఝాన్సీ (సుబ్రమణ్యం సవతి తల్లి)
* ప్రగతి (సీత అత్త)
* సురేఖా వాణి (సీత అత్త)
* వి.ఎస్.రూపా లక్ష్మి 

## పాటలు

ఈ చిత్రానికి మిక్కీ జె. మేయర్ సంగీతం అందించాడు. ఈ చిత్రానికై రాజ్-కోటి స్వరకల్పనలో విడుదలైన ఖైదీ నెం.786 చిత్రంలోని గువ్వా గోరింక పాటని రీమిక్స్ చేశారు. పాటలని శిల్పకళా వేదికలో మెగాస్టార్ చిరంజీవి చేతులమీదుగా ఆదిత్యా మ్యూజిక్ ద్వారా 2014 ఆగస్టు 17న విడుదల చేశారు.

## మూలాలు

వర్గం:2015 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:సుమన్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:విజయ నరేష్ నటించిన సినిమాలు
వర్గం:దిల్ రాజు నిర్మించిన సినిమాలు
వర్గం:తేజస్వి మదివాడ నటించిన సినిమాలు
బషు, ది లిటిల్ స్ట్రేంజర్ (1989 సినిమా)

**బషు, ది లిటిల్ స్ట్రేంజర్** 1989లో విడుదలైన ఇరాన్ చలనచిత్రం. బహ్రమ్ బీజాయ్ దర్శకత్వం వహించిన ఈ చిత్రంలో సుసాన్ తస్లిమి, పర్విజ్ పూర్హోస్సేని, అద్నాన్ అఫ్రావియన్, బషు తదితరులు నటించారు.

## కథానేపథ్యం
బషు తన గ్రామాన్ని వదిలి వేరే గ్రామానికి వెలుతాడు. నల్లని రంగులో ఉన్న బషు, తాను ఈ ఊరివాడినేనని నిరూపించడంకోసం అనేక ప్రయత్నాలు చేస్తుంటాడు. నల్లరంగులో ఉన్న బషు తమవాడు కాదని అక్కడివారు గుర్తిస్తారు. అతను తన మాతృభాషలో పాడినప్పుడు, నృత్యం చేసేటప్పుడు గ్రామానికి చెందిన పిల్లలు అతన్ని ఎగతాళి చేస్తారు.

## నటవర్గం
* సుసాన్ తస్లిమి
* పర్విజ్ పూర్హోస్సేని
* అద్నాన్ అఫ్రావియన్
* బషు
* అక్బర్ దూద్కర్
* ఫరోఖ్లాఘా హుష్మండ్

## సాంకేతికవర్గం
thumb|బషు, ది లిటిల్ స్ట్రేంజర్ (1989 సినిమా)
* రచన, దర్శకత్వం: బహ్రమ్ బీజాయ్
* నిర్మాత: అలీ రెజా జార్రిన్
* ఛాయాగ్రహణం: ఫిరూజ్ మాలెక్జాదే
* కూర్పు: బహ్రమ్ బీజాయ్
* కాస్ట్యూమ్, ప్రొడక్షన్ డిజైన్: బహ్రమ్ బీజాయ్, ఇరాజ్ రామిన్ఫర్
* ప్రొడక్షన్ మేనేజ్మెంట్: ఫాథోలా దలిలి

## ఇతర వివరాలు
# 1986లో రూపొందిన ఈ చిత్రం 1989లో విడుదలయింది.
# కామిక్ రిలీఫ్ కాకుండా ఇరాన్ యుద్ధ నేపథ్యంలో ఉత్తర భాషను ఉపయోగించిన ఇరాన్ తొలిచిత్రమిది.
# పెర్షియన్ చలనచిత్ర పత్రిక "పిక్చర్ వరల్డ్"  1999, నవంబరులో నిర్వహించిన పోల్ లో 150 ఇరానియన్ విమర్శకులు, నిపుణులచే "ఆల్ టైం ఉత్తమ ఇరానియన్ చలనచిత్రం" గా ఎంపికైంది.
# బషు, ది లిటిల్ స్ట్రేంజర్ సినిమాను ఆధారం చేసుకొని 2004లో మలయాళ చిత్రం *కాజ్చా* అనే మళయాల చిత్రం తీయబడింది.
# ఏకజాతి ఆలోచనలను సవాలు చేసే ఇరానియన్ సినిమాలోని మొట్టమొదటి చిత్రంగా ఈ సినిమా నిలిచింది.

## మూలాలు

## ఇతర లంకెలు
* 

వర్గం:1989 సినిమాలు
వర్గం:ఇరాన్ సినిమాలు
చందోలి జాతీయ ఉద్యానవనం

**చందోలి జాతీయ ఉద్యానవనం** మహారాష్ట్ర రాష్ట్రంలోని  సాంగ్లి జిల్లాలోని సతరా, కొల్హాపూర్ ప్రాంతాల నడుమ ఉంటుంది. ఈ ఉద్యానవనంలో సహాయద్రి పులుల సంరక్షణ కేంద్రం ఉంటుంది.

## చరిత్ర
1985లో నుంచి ఈ ఉద్యానవనం వన్యప్రాణుల సంరక్షణ కేంద్రంగా ఉంది. 2004 లో ఈ వన్యప్రాణుల సంరక్షణ కేంద్రాన్ని జాతీయ ఉద్యానవనంగా మార్చారు. 2012 లో యునెస్కో వరల్డ్ హెరిటేజ్ ప్రాంతంగా గుర్తించింది.
## మూలాలు
కోనేరు సత్యప్రసాద్

thumb|కోనేరు సత్యప్రసాద్
**కోనేరు సత్యప్రసాద్** ఆంధ్రప్రదేశ్ కు చెందిన వైద్యుడు, మానవతావాది, సామాజిక సేవకుడు.

## విద్య
విజయవాడ పటమటలో పాఠశాల విద్యను అభ్యసించాడు. ఆ తరువాత ఎస్.ఆర్.ఆర్. కళాశాలలో పియుసి చదివి, ఆపై బాపట్లలో వ్యవసాయశాస్త్రంలో సంవత్సరంనర డిగ్రీ చదువుకున్నారు. 1967లో గుంటూరు వైద్య కళాశాలలో వైద్య విద్యార్థిగా చేరాడు. వైద్య విద్యార్తిగా వున్నప్పుడే తన తోటి విద్యార్తులతొ కలిసి ప్రజా సేవ  అనే సంస్థను ఏర్పాటు చేశాడు. దాని ఆధర్యంలో వైద్య కళాశాల అద్యాపకులు, స్తానిక వైద్యుల సహాయంతో పేదల వాడల్లో వైద్య శిభిరాలను నిర్యహించేవాడు. రిక్షా కార్మికుల వంటి నిరుపేదలకు నెలకు ఒక్క రూపాయితో వైద్య సేవలను అందించేవారు. తమ లాంటి వారిని మరి కొందరిని కలుపుకొని  అమెరికా, ఆస్ట్రేలియా, యూరప్ లలోను "హీల్" శాఖలను ఏర్పాటు చేసి  విరాళలను సేకరించి తన సేవా కార్యక్రమాలకు ఉపయోగించాడు.   1976 లో యుకె నుండి వైద్య విద్యలో స్నాతకోత్తర పట్టా పొందాడు.
## ఉద్యోగం
డాక్టరుగా 1981 లో పూర్తి స్థాయి ప్రాక్టిస్ ను యుకెలో మొదలుపెట్టాడు.
## సమాజ సేవ
వైద్య విద్యార్థిగా ఉన్న రోజుల్లోనే సామాజిక సేవా దృక్పథాన్ని సత్యప్రసాద్ అలవరుచుకున్నాడు. పదవ తరగతి చదివేసిన విద్యార్థుల నుండి వారి పాఠ్య పుస్తకాలను సేకరించి, పుస్తకాలు కొనుక్కోలేని విద్యార్థులకు అందించేవాడు. 1991లో హీల్(*HEAL - Health & Education for ALl* - అందరికీ వైద్యం, విద్య) స్వచ్ఛంద సేవా సంస్థను స్థాపించి సమాజ సేవ మొదలుపెట్టాడు.

## సేవా కార్య క్రమాలు
డా: సత్యప్రసాద్ మొదట తన ఇంట్లోనె  అంకిత  పేరుతో ఒక ఆశ్రమాన్ని నెలకొల్పాడు. అనాద బాల బాలికలను చేరదీసి వారికి తిండి, బట్ట, చదువు, కపించి ప్రేమగా చూసుకున్నాడు.  ఏడాది లోపలే పిల్లల సంఖ్య ఎక్కువ కాగా  చోడవరంలో  నాలుగెకరాల స్థలం కొని అక్కడ హీల్  విలేజ్ ను నిర్మించాడు.  26 మందితో ప్రారంభం అయిన అది త్వరలోనే 225 పిల్లలు చేరారు.  గత పాతికేళ్లలో ఇక్కడ చదివి దదివి తమ కాళ్లపై తాము నిలబడే స్థితికి వచ్చిన 500 మంది  బయటకు 
వెళ్లిపోయారు. అలా మూడు నెలల పాపగా వచ్చిన ఒక అమ్మాయి ఇంజనీరింగి చదివి ఉద్యోగంలో చేరింది. అలా బయటకు వెళ్లిన వారంతా శలవుల్లో తమ ఆత్మీయులాతో గడపడానికి హీల్ విలేజ్ కు వస్తుంటారు. ఈ హీల్ విలేజ్ ఇంకా అభివృద్ధి పరిచి కృష్ణా జిల్లా లోని అగిరి పల్లి చుట్టు ప్రక్కల 27 ఎకరాల విశాల ప్రాంగణంలో హీల్ పారడైజ్ ని ఆవిష్కరించారు. ఇక్కడి వసతి గృహాలలో 550 పిల్లలున్నారు.  ఈ ప్రాంగణంలో అన్ని సౌకర్యాలతో  ఒక ఇంగ్లీషు మీడియం పాఠశాల, ఆటల మైదానము, లైబ్రరీ,కంప్యూటర్ లాబ్ వున్నాయి.  సెలవుల్లో పిల్లలను విహారయాత్రలకు, క్షేత్రస్థాయి పర్యటనలకు తీసుకేళ్లతారు. అనేక కారణాలవల్ల అనాదలైన పిల్లలను  వార్థా పత్రికలలో చదివి, ఎవరైనా చెప్పగా విని అక్కడికి వెళ్లి తీసుకొచ్చె చేర్చుకుంటారు.

## బయటివారి కూడా....
హీల్ సేవలు అక్కడ వున్న పిల్లలకే పరిమితం కాదు.  పైచదువులు చదువుతున్న పేద విద్ద్యార్తులకు ఆర్థిక సహాయం చేస్తున్నది.  చుట్టుప్రక్కల నున్న పాఠశాల విధ్యార్తులకు, నోటు పుస్తకాలు, పాఠ శాలలకు బల్లకు, క్రీడా సామాగ్రి అందిస్తున్నారు వికలాంగులకు కృత్రిమ అవయవాలు సరఫారా చేస్తున్నారు. 
## మూలాలు

1. ఈనాడు ఆదివారం. 25 నవంబరు, 2018.

వర్గం:తెలుగువారిలో వైద్యులు
వర్గం:మానవతా వాదులు
ఇదీలోకం (నాటకం)

**ఇదీలోకం** 1946లో కొండముది గోపాలరాయశర్మ రాసిన మూడంకముల సాంఘీక నాటకం. పెట్టబడిదారుల అరాచకాలు, పేదవారి ఆకలి చావులు వంటి సాంఘిక సమస్యల నేపథ్యంలో ఈ నాటకంలో రాయబడింది.

## కథానేపథ్యం
అగ్రవర్ణాల వారితో ఎదురెళ్ళి తిరిగివచ్చిన తక్కువ కులాలవారిని, జీవచ్ఛవంలో కడుపుకక్కుర్తి కొద్ది మానాభిమానాలను చంపుకొని, పొట్టకూటికై ఎంతటి నైచ్యానికైనా సిద్ధపడే అభాగ్యులను, లక్ష్మీనరసయ్య వంటి కరుడుగట్టిన పెట్టుబడిదారులను చూపించబడింది.

## పాత్రలు

# పుల్లడు - మాలవాడు
# పెద్దోడు - పుల్లడి కొడుకు
# బుడ్డోడు - పుల్లడి కొడుకు
# లక్ష్మీనరసయ్య - మిల్లుల యజమాని
# వెంకయ్య - అతడి అన్న
# తాత - బిచ్చగాడు
# శాస్త్రీ - కవి, జ్యోతిష్యుడు
# లచ్చి - పుల్లడి భార్య

## ఇతర వివరాలు
పద్యాలతో, పదిహేనంకాలతో, పౌరాణిక ఇతివృత్తాలతో నాటకాలు ప్రదర్శితమవుతున్న రోజుల్లో ప్రయోగాత్మకంగా కొద్ది అంకాలతో, పద్యాలు లేకుండా పూర్తివచనంలో ఈ నాటకం రాయబడింది. ఆ క్రమంలో రాయబడిన రెండవ నాటకం ఇది.

## మూలాలు

## ఇతర లంకెలు
* ఆర్కైవ్ లో ఇదీలోకం నాటక ప్రతి

వర్గం:తెలుగు నాటకాలు
వర్గం:పుస్తకాలు
కొత్త జంట

**కొత్త జంట** 2014 లో విడుదలైన తెలుగు చలనచిత్రం. గీతా ఆర్ట్స్ పతాకంపై బన్నీ వాసు ఈ చిత్రాన్ని నిర్మించాడు. మారుతి దర్శకత్వం వహించిన ఈ చిత్రంలో 
అల్లు శిరీష్, రెజీనా, పోసాని కృష్ణ మురళి, రావు రమేశ్, సప్తగిరి తదితరులు నటించారు. రిచర్డ్ ప్రసాద్ ఛాయాగ్రహణం అందించాడు. ఈ చిత్రం 2014 మే 1 న విడుదలయ్యి విమర్శకుల ప్రశంసలను అందుకున్నది.

## తారాగణం

* అల్లు శిరీష్ (శిరీష్)
* రెజీనా (సువర్ణ)
* మధునందన్ (మధు)
* మధురిమ (పెంటమ్మ)
* సప్తగిరి (గిరి)
* సాయి కుమార్ (పంపన సాయి)
* పోసాని కృష్ణ మురళి
* రావు రమేష్ (వై టీవీ చైర్మన్ రమేష్)
* సుందరం మాస్టర్ (సువర్ణ తాత)
* వై. కాశి విశ్వనాథ్ (సువర్ణ తండ్రి)
* రోహిణి (శిరీష్ తల్లి)
* శ్రుతి (బేబక్క)
* ఆహుతి ప్రసాద్ (రాజకీయ నాయకుడి)
* ప్రభాస్ శ్రీను
* జోష్ రవి (రవి)

## పాటలు

ఈ సినిమాకి జే.బి సంగీతాన్ని సమకూర్చాడు. పాటలని ఆదిత్య మ్యుజిక్ ద్వారా విడుదల చేశారు.

## మూలాలు

వర్గం:2014 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:ఆహుతి ప్రసాద్ నటించిన సినిమాలు
వర్గం:రోహిణి నటించిన సినిమాలు
దాచిగం జాతీయ ఉద్యానవనం

**దాచిగం జాతీయ ఉద్యానవనం** జమ్మూ కాశ్మీర్ రాష్ట్రంలోని శ్రీనగర్ నగరానికి చేరువలో ఉంది.

## చరిత్ర
ఈ ఉద్యానవనం 1910 నుంచి జమ్మూ కాశ్మీర్ మహారాజ సంరక్షణలో, కొన్ని సంవత్సరాలు ప్రభుత్వం ఆధీనంలో నడిచేది. 1981 వ సంవత్సరంలో ఈ ఉద్యనవనాన్ని జాతీయ ఉద్యానవనంగా మార్చారు. ఈ ఉద్యానవనం 142 కిలోమీటర్ల విస్తీర్ణంలో విస్తరించి ఉంటుంది.
## మరిన్ని విశేషాలు
ఈ ఉద్యానవనం పేరు దాచిగం అనగా పది గ్రామాలు. ఇది ఏర్పాటు సమయంలో పది గ్రామాలు ప్రజలు తమ స్థలాలు ఇవ్వడం వల్ల, ఈ ఉద్యానవనం పేరు దాచిగం గా పెట్టారు.

## మూలాలు
శంకరాభరణం (2015 సినిమా)

**శంకరాభరణం** 2015 లో విడుదలైన తెలుగు చలనచిత్రం. యంవివి సినిమా పతాకంపై యంవివి సత్యనారాయణ నిర్మించాడు. కోన వెంకట్ రాసిన కథతో ఉదయ్ నందనవణం దర్శకుడిగా పరిచయం అయ్యాడు. 2010 లో హిందీలో విడుదలైన  **ఫస్ గయే రే ఒబామా** సినిమాకి రీమేక్ ఈ చిత్రం. ఛాయాగ్రాహణం సాయి శ్రీరాం, సంగీతం ప్రవీణ్ లక్కరాజు అందించారు. నిఖిల్ సిద్ధార్థ్, నందిత రాజ్, అంజలి, సంపత్ రాజ్, సుమన్, రావు రమేశ్ తదితరులు నటించారు.

## తారాగణం

* నిఖిల్ సిద్ధార్థ్ (గౌతమ్)
* నందిత రాజ్ (హ్యాపీ ఠాకూర్)
* అంజలి (డాఖు రాణి మున్నీ)
* సంపత్ రాజ్ (కేంద్ర మంత్రి లాల్ / కృష్ణ (ద్వంద్వ పాత్ర))
* సుమన్ (రఘు, గౌతమ్ తండ్రి)
* సితార (రజో దేవి, గౌతమ్ తల్లి)
* రావు రమేశ్ (బద్రీనాథ్ ఠాకూర్, హ్యాపీ తండ్రి)
* సంజయ్ మిశ్ర (భాయ్ సాబ్)
* సప్తగిరి (అక్షయ్ కుమార్)
* పృథ్వీరాజ్  (ఎస్. ఐ శాతం పరమేష్)
* సత్యం రాజేష్ (లక్ష్మణ యాదవ్)
* ప్రవీణ్
* దిక్షా పంత్
* గీతా సింగ్
* అంకిత శర్మ
* శకలక శంకర్
* హర్ష చెముడు

వర్గం:2015 తెలుగు సినిమాలు
వర్గం:సుమన్ నటించిన సినిమాలు
తెలంగాణ రాష్ట్ర విద్యుత్ నియంత్రణ మండలి

**తెలంగాణ రాష్ట్ర విద్యుత్ నియంత్రణ మండలి** తెలంగాణ ప్రభుత్వరంగ సంస్థ. తెలంగాణ రాష్ట్రంలోని విద్యుత్ రంగానికి సంబంధించిన కొన్ని నియంత్రణలను, భద్రతా విధులను నిర్వర్తించడానికి ఈ సంస్థ కృషి చేస్తుంది.

## ప్రారంభం
తెలంగాణ రాష్ట్రం ఏర్పడిన తరువాత 2014, నవంబరు 3న తెలంగాణ రాష్ట్ర విద్యుత్ నియంత్రణ మండలి ఏర్పాటుచేయబడింది. కేంద్ర విద్యుత్ నియంత్రణ కమిషన్ చట్టం - 1998 ప్రకారం 1999, ఆగస్టులో చేర్చబడింది. 2003లో చేసిన విద్యుత్ చట్టం యొక్క సెక్షన్ 82 ప్రకారం, ఈ మండలి రాష్ట్రంలో నియంత్రణ సంస్థగా కొనసాగుతుంది.

## విధులు
# విద్యుత్ రంగంలో వినియోగదారులకు ఉపయోగకరమైన కార్యాచరణలను మెరుగుపరచడం.
# విద్యుత్ రంగంలో పోటీ, ఆర్థిక వ్యవస్థను ప్రోత్సహించడం.
# తెలంగాణలో విద్యుత్ ఉత్పత్తి, ప్రసారం, పంపిణీ సుంకాలను నియంత్రించడం.
## చైర్మన్లు
# ఇస్మాయిల్ ఆలీ ఖాన్
#తన్నీరు శ్రీరంగారావు (2019 అక్టోబర్ 30 - 2024 అక్టోబర్ 29)
#దేవరాజు నాగార్జున
### సభ్యులు
* కంచర్ల రఘు (టెక్నికల్) 
* సి. శ్రీనివాసరావు (ఫైనాన్స్)

## ఇవికూడా చూడండి
* విద్యుత్తు ఉత్పత్తి
* దక్షిణ తెలంగాణ విద్యుత్‌ పంపిణీ సంస్థ
* ఉత్తర తెలంగాణ విద్యుత్‌ పంపిణీ సంస్థ
* తెలంగాణ పవర్ జనరేషన్ కార్పోరేషన్
* తెలంగాణ ట్రాన్స్‌మిషన్ కార్పోరేషన్

## మూలాలు

వర్గం:విద్యుత్తు
వర్గం:తెలంగాణ ప్రభుత్వ సంస్థలు
వర్గం:2014 స్థాపితాలు
ఖమస్ రాగం

**ఖమస్** లేదా **కమాస్**/**ఖమాస్**/**ఖమాజ్**/**ఖమాచ్** దక్షిణ భారత శాస్త్రీయ సంగీతంలో ఒక రాగం. ఇది ఒక జన్య రాగం. 28వ మేళకర్త రాగమైన హరికాంభోజి నుండి ఈ రాగం జనితం. ఈ రాగం శృంగార రసాన్ని పుట్టిస్తుంది. ఈ రాగం జావళీలు పాడేందుకు అనువైన రాగం.
## రాగ స్వరూపం, లక్షణం
*ఖమస్* రాగం అసమమిత రాగం, ఆరోహణంలో *రిషభం* ఉండదు. ఇది ఒక వక్ర షడవ సంపూర్ణ రాగం, అనగా ఆరోహణలోని ఆరు స్వరాలను వంకర-టింకరగా పాడతారు. 
ఈ రాగం ఆరోహణ, అవరోహణాలు :

*ఆరోహణ : 
*అవరోహణ : 

ఈ ఆరోహణావరోహణాల్లో స్వరాలు : *షడ్జమం, అంతర గాంధారం, శుద్ధ మధ్యమం, పంచమం, చతుఃశృతి దైవతం*, *కైశికి నిషాదం* ఆరోహణలో, అవరోహణలో అదనంగా *చతుఃశృతి రిషభం*స్వరం ఉంటుంది.

## రాగ వైవిధ్యత
నిజానికి ఖమాస్ రాగం ఒక ఉపాంగ రాగం (జనక రాగంలోని స్వరాలనే వాడాలి). తరువాతి కాలంలో జావళీలకు అనువుగా ఖమాస్ భాషాంగ రాగం అయింది (జనక రాఅగంలో లేని స్వరాలు చేరతాయి). అన్య స్వరంగా కైకలి నిషాదాన్ని చేర్చారు.
ముద్దుస్వామి దీక్షితుల ప్రకారం ఖమాస్ ఒక సంపూర్ణ రాగం, ఇందులో స్వరాలలో వక్రత ఉండదు.
హిందుస్తానీ సంగీతంలోని ఖమాజ్ రాగానికి ఖమాస్ రాగం దగ్గరగా ఉంటుంది. హిందీ సినిమా అభిమాన్ లోని 'తేరే మేరే మిలన్ కీ' పాట ఖమాజ్ రాగంలో స్వర పరచబడింది.

## పేరు పొందిన పాటలు
ఈ రాగంలో ఎన్నో రచనలు స్వరపరచబడ్డాయి. వీటిలో ముఖ్యమైనవి :
**సంతాన గోపాలకృష్ణం*, *షడాననే సకలం అర్పయామి*, *సరస దళ నయన* - ముద్దుస్వామి దీక్షితయ్య రచనలు
**సుజన జీవన*, *సీతాపతే* - త్యాగరాజు రచన
**ఏంతనిన్నే* - సుబ్బరామ దీక్షితులు రచన
**బ్రోచేవారెవరురా*, *ఉపేంద్రం ఆశ్రయామి సంతతం*, *ఇంత పరాక్కేలనయ్యా* - మైసూరు వాసుదేవాచార్య రచన
**ఇడదు పదం తొక్కి ఆడు* - పాపనాశం శివన్ రచన
**తిల్లానా* - పట్నం సుబ్రమణ్య అయ్యరు రచన
**డోలాయాం చల డోలాయాం*, *సాంబ శివాయనవే* - అన్నమయ్య కీర్తన
**మాతే మలయధ్వజ పాండ్య సంజాతే* - ముత్తయ్య భాగవతార్ రచన
**శంభో మహాదేవ చండ్రచూడా* - పరమేశ్వర భాగవతార్ రచన
**సరాస్వతీ సరస వాణీ సరసిజ భవునికి రాణి* - వరదదాసయ్య రచన
**సరస-సమ-ముఖ*,*పాలాయ మామయి భో శ్రీకాంతేశా* - స్వాతి తిరునాళ్ రచన
**జయతి జయతి భారత మాత* - విశ్వనాథ శాస్త్రి

## మూలాలు

వర్గం:జన్య రాగాలు
కెర్నలు (కంప్యూటరు)

కెర్నల్,  కంప్యూటరు ఆపరేటింగు సిస్టం ముఖ్య అంతర్గత భాగం. ఇది కంప్యూటరు యంత్ర పరికరాలను, కంప్యూటరు ఆపరేటింగ్ సిస్టం సాఫ్ట్వేరుతో అనుసంధానం చేస్తుంది. 

కెర్నలు రెండు రకాలు:

* మైక్రో కెర్నల్ - ఇది ప్రాథమిక కార్యాచరణను మాత్రమే కలిగి ఉంటుంది;
* మోనోలిథిక్ కెర్నల్ - ఇందులో చాలా పరికరాలకు సంబంధించి డ్రైవర్లు కలవు .

కంప్యూటర్ వినియోగ కర్త, నేరుగా కెర్నల్ ను ఉపయోగించుట  కుదరదు.

## కెర్నల్ విధులు
ఆపరేటింగ్ సిస్టమ్ ముఖ్య అంతర్గత  భాగం కెర్నల్. ఇది కంప్యూటర్‌లోని అన్ని ఇతర ప్రోగ్రామ్‌లను నియంత్రించే ప్రోగ్రామ్‌గా భావించవచ్చు. కంప్యూటర్ ప్రారంభమైనప్పుడు, ఇది మెమరీని తనిఖీ చేయడం వంటి కొన్ని ఇనీషియాలైజెషన్ (అనగా అరాంభం/బూటింగ్) ఫంక్షన్ ద్వారా వెళుతుంది. సాఫ్ట్‌వేర్‌ను అమలు చేయడానికి అనుమతించే మెమరీ స్థలాన్ని కేటాయించడం, కేటాయించిన మెమరీని ఉపసంహరించుట కెర్నల్ బాధ్యత.

కెర్నల్ మూలంగా  ప్రోగ్రామ్‌లు నెట్‌వర్క్ కార్డ్, డిస్క్ లేదా ఇతర హార్డ్‌వేర్ వాడకాన్ని అభ్యర్థించవచ్చు (కెర్నల్ హార్డ్‌వేర్‌ను నియంత్రించే ప్రత్యేక ప్రోగ్రామ్‌లకు (డివైస్ డ్రైవర్స్ ) అభ్యర్థనను ఫార్వార్డ్ చేస్తుంది), ఫైల్ సిస్టమ్‌ను నిర్వహిస్తుంది, మల్టీ టాస్కింగ్ కొరకు  సిపియు ఇంటెరప్ట్ లను (Interrupt) సెట్ చేస్తుంది . చాలావరకు  కెర్నల్సు  కూడా అనుచిత  ప్రోగ్రామ్‌లకి కేటాయించని మెమరీ ప్రాప్యతను నిరాకరించడం ద్వారా  ఇతర ప్రోగ్రాముల ఆపరేషన్‌కు అంతరాయం కలిగించకుండా నియంత్రించే  బాధ్యతను వహిస్తాయి. ఇది ఆపరేటింగ్ సిస్టమ్ జీవనాధారం.

## మూలాలు


## వెలుపలి లంకెలు

వర్గం:కంప్యూటరు ఆపరేటింగ్ సిస్టమ్స్
వర్గం:ఆపరేటింగ్ సిస్టమ్స్
ప్రశాంతి తిపిర్నేని

**ప్రశాంతి తిపిర్నేని** తెలుగు చలనచిత్ర కాస్ట్యూమ్ డిజైనర్. 2010లో విడుదలైన వేదం చిత్రంతో సినీరంగప్రవేశం చేసిన ప్రశాంతి, బాహుబలి చిత్రానికి అందించిన కాస్ట్యూమ్స్ కి ప్రశంసలు పొందింది. వాల్ పోస్టర్ సినిమా అనే సిని నిర్మాణ సంస్థని స్థాపించి, అ! చిత్రాన్ని నిర్మించింది. ఈ సినిమాని నాని సమర్పణలో విడుదల చేశారు.

## సినిమాలు
* * [[వేదం (సినిమా) | వేదం]] *
* * [[గోల్కొండ హైస్కూల్]] *
* * [[బాహుబలి:ద బిగినింగ్|బాహుబలి]] *
* * [[సైజ్ జీరొ(సినిమా) | సైజ్ జీరో]] *
* * [[బాహుబలి 2: ది కన్ క్లూజన్]] *
* * [[అ!]] (నిర్మాత)*
* * [[హిట్ (2020 సినిమా)|హిట్]] (2020) (నిర్మాత)*

## మూలాలు

## బాహ్య లంకెలు
*
ఓ మనిషి కథ

**ఓ మనిషి కథ** 2014, డిసెంబరు 19న విడుదలైన తెలుగు చలనచిత్రం. ఓం శివ్ ఫిలిమ్స్ పతాకంపై బాలా భాయ్  చో వాటియా నిర్మాణ సారధ్యంలో రాధాస్వామి ఆవుల దర్శకత్వంలో వచ్చిన ఈ చిత్రంలో జగపతిబాబు, కళ్యాణి నటించగా విజయ్ కురాకుల సంగీతం అందించాడు. మనిషిలో ఉండే మూడు గుణాలైన ఉత్తముడు, మధ్యముడు, అధముడు అనే వాటిని ఆధారం చేసుకొని ఈ చిత్రం రూపొందించబడింది.

## కథ
పల్లెటూరులో చిన్న హోటల్ నడుపుకుంటూ జీవితం సాగిస్తున్న రాము (జగపతి బాబు), హోటల్ కు పాలు అమ్ముతున్న వ్యక్తి కూతురు సీతా మహాలక్ష్మి (కల్యాణి)ని ప్రేమించి పెద్దల అంగీకారంతో పెళ్లి చేసుకుంటాడు. సంతోషంగా సాగిపోతున్న వీరి జీవితంలోకి ఒక వ్యక్తి ప్రవేశిస్తాడు. దాంతో సీత ఆత్మహత్య చేసుకుంటుంది. సీత ఆత్మహత్యకు గల కారణాలు ఏంటి..? సీత ఆత్మహత్యకు కారణమైన వ్యక్తిని రాము ఏం చేశాడనేది మిగతా కథ.

## నటవర్గం
* జగపతిబాబు
* కళ్యాణి
* కొండవలస లక్ష్మణరావు
* సుమన్ శెట్టి
* రవి
* అస్మిత

## సాంకేతికవర్గం
* కథ, కథనం, దర్శకత్వం: రాధాస్వామి ఆవుల
* నిర్మాత: బాలా భాయ్  చో వాటియా
* మాటలు: ఆది గణేష్ 
* సంగీతం: విజయ్ కూరాకుల
* పాటలు: సుద్దాల అశోక్ తేజ
* ఛాయాగ్రహణం: జి. రంగనాథ్
* కూర్పు: కె. వెంకటేశ్వర్లు
* నిర్మాణ సంస్థ: ఓం శివ్ ఫిలిమ్స్

## పాటలు
విజయ్ కూరాకుల సంగీతం అందించిన ఈ చిత్రానికి సుద్దాల అశోక్ తేజ పాటలను అందించాడు. ఈ చిత్రంలోని పాటలు ఆదిత్యా మ్యూజిక్ ద్వారా విడుదలయ్యాయి.

## మూలాలు

## ఇతర లంకెలు

వర్గం:తెలుగు కుటుంబకథా సినిమాలు
వర్గం:జగపతి బాబు నటించిన సినిమాలు
వర్గం:కళ్యాణి నటించిన సినిమాలు
వర్గం:కొండవలస లక్ష్మణరావు నటించిన సినిమాలు
కునో జాతీయ వనం

**కునో జాతీయ ఉద్యానవనం** (ఆంగ్లం: Kuno National Park) మధ్య ప్రదేశ్ రాష్ట్రంలోని బార్‌ఖేడా ప్రాంతంలో ఉంది. మధ్య ప్రదేశ్ లోని షెయోపూర్, మొరేనా జిల్లాల్లో 344.686 చ.కి.మీ. మేర ఇది విస్తరించి ఉంది. దీన్ని కునో-పాల్పూర్ లేదా పాల్పూర్-కునో వన్యప్రాణి సంరక్షణ కేంద్రం అని పిలిచేవారు. 

ఈ ఉద్యానవనం 1981 నుంచి వన్యప్రాణుల సంరక్షణ కేంద్రంగా ఉంది. 2018 లో ఈ వన్యప్రాణుల సంరక్షణ కేంద్రాన్ని జాతీయ ఉద్యానవంగా మార్చారు. ఈ ప్రాంతం మొత్తం 748 కిలోమీటర్ల విస్తీర్ణంలో విస్తరించి ఉంటుంది. ఇందులో ఆసియా సింహాలు ఉన్నాయి.

## జంతుజాలం
వనంలో ఉన్న వేటాడే జంతువులు చిరుతపులి, జంగుబిల్లి, ఎలుగుబంటి, తోడేలు, బంగారు నక్క, హైనా, బెంగాలు నక్క. గిట్టల జంతువుల్లో దుప్పి, సాంబార్ జింక, నీల్గాయ్, నాలుగు కొమ్ముల లేడి, చింకారా, కృష్ణజింక, అడవి పంది ఉన్నాయి. 2008లో ఇక్కడ 1900 పైగా ఆవులు ఎద్దులూ ఉండేవని లెక్కించారు. వనం లోకి సింహాలను వదిలితే, వాటి ఆహారానికి సరిపడినన్ని గిట్టల జంతువులు లేవని అప్పట్లో భావించారు.

హనీ బాడ్జరు, గ్రే ముంగిస, రడ్డీ ముంగిస, జావా ముంగిస, ముళ్ళపంది, కుందేలు కూడా ఈ వనంలో ఉన్నాయి. సరీసృపాల్లో బురద మొసలి, సాధారణ మొసలి, మృదువైన పెంకు గల తాబేలు ఉన్నాయి..

## మూలాలు

వర్గం:భారతదేశంలో జాతీయ వనాలు
కర్నూలు విమానాశ్రయం

**కర్నూలు విమానాశ్రయం** ఆంధ్రప్రదేశ్‌లోని ఓర్వకల్ వద్ద ఉన్న విమానాశ్రయం. ఇది జాతీయ రహదారి 40 (కర్నూలు-నంద్యాల్ హైవే) తూర్పు వైపున, కర్నూలు నుండి 18 కిలోమీటర్ల దూరంలో ఉంది. ఈ గ్రీన్ ఫీల్డ్ విమానాశ్రయాన్ని ఆంధ్రప్రదేశ్ విమానాశ్రయాల అభివృద్ధి కార్పొరేషన్ లిమిటెడ్ (గతంలో భోగాపురం ఇంటర్నేషనల్ ఎయిర్పోర్ట్ కంపెనీ లిమిటెడ్), నిర్మించింది.

మారుమూల ప్రాంతాల సంపర్కాలను మెరుగుపరిచేందుకు తక్కువ ఖర్చుతో కూడిన విమానాశ్రయాల అభివృద్ధి కోసం 2013 లో కేంద్ర ప్రభుత్వం గుర్తించిన 50 స్థానాల్లో కర్నూలు ఒకటి. విమానాశ్రయం 639 ఎకరాలకు పైగా విస్తరించి ఉంది. 456 ఎకరాలు పుడిచెర్లా కింద, ఓర్వకల్‌లో 115 ఎకరాలు, కన్నమడకాలలో 67 ఎకరాలు ఉన్నాయి. భారత పౌర విమానయాన మంత్రిత్వ శాఖ 2016 ఫిబ్రవరిలో ఓర్వకల్ స్థలాన్ని ఆమోదించింది. 2017 ఫిబ్రవరిలో రాష్ట్ర ప్రభుత్వం భూకేటాయింపులను ఆమోదించింది. ఆంధ్రప్రదేశ్ ముఖ్యమంత్రి 2017 జూన్ లో శంకుస్థాపన చేయగా, విమానాశ్రయం పనులు 18 నెలల్లో పూర్తయ్యాయి, రన్వే ప్రయోగాత్మక ఉపయోగం 2018 డిసెంబరులో విజయవంతంగా జరిగింది. ఈ విమానాశ్రయాన్ని 2019 జనవరి 8 న అప్పటి ఆంధ్రప్రదేశ్ ముఖ్యమంత్రి నారా చంద్రబాబునాయుడు ప్రారంభించాడు.

2021 మార్చి 28 న ఇండిగో కర్నూలు నుండి బెంగళూరు, విశాఖపట్నం, చెన్నై నగరాలకు విమాన సేవలు ప్రారంభించనుంది.

## మూలాలు

వర్గం:భారతదేశంలో విమానాశ్రయాలు
వర్గం:ఆంధ్రప్రదేశ్ విమానాశ్రయాలు
వర్గం:Coordinates on Wikidata
ట్రూజెట్

**ట్రూజెట్** హైదరాబాద్ లోని రాజీవ్ గాంధీ అంతర్జాతీయ విమానాశ్రయంలో ఉన్న ఒక భారతీయ ప్రాంతీయ విమానయాన సంస్థ . 

## చరిత్ర
[thumb| [హైదరాబాదు|హైదరాబాద్‌లోని రాజీవ్ గాంధీ అంతర్జాతీయ విమానాశ్రయంలోని ట్రూజెట్ ఎటిఆర్ 72-500 ]]
21 జూలై 2014 నాడు ఈ విమానయాన సంస్థ,  పౌర విమానయాన మంత్రిత్వ శాఖ నుండి   విమానసేవలకు అభ్యంతరం లేదు అనే ధృవపత్రం పొందింది.  దీని యజమాని టర్బో మేఘా ఎయిర్‌వేస్ ప్రైవేట్ లిమిటెడ్.     ఫిబ్రవరి 2015 లో *ట్రూజెట్* బ్రాండ్ పేరును  ప్రారంభించింది.   ఎటిఆర్(ATR) 72 విమానాలను ఉపయోగించి రెండవ స్థాయి నగరాల మధ్య సంపర్కాన్ని అందించే తక్కువ-ధర సంస్థగా ట్రూజెట్ స్థాపించబడింది.  ప్రధానంగా మధ్యతరగతి ప్రయాణికులు, యాత్రికులు ఈ సంస్థ సేవలను  పొందుతారు.  ట్రూజెట్ 7 జూలై 2015 న  పౌరవిమానయాన  సంస్థ సంచాలకుల నుండి విమానయాన సేవలందించు సంస్థగా ధృవీకరణ పత్రాన్ని పొందింది.  ఈ సంస్థ తన హైదరాబాద్ కేంద్రం నుండి తిరుపతికి విమానంతో 2016 జూలై 12  న కార్యకలాపాలు ప్రారంభించింది.  

అద్దెకిచ్చిన వారు చెల్లింపులు నిలిచినందున 12 జులై 2020 నాడు  సంస్థ ఏడు  ఎటిఆర్ 72 విమానాలలో  ఐదింటిని  స్వాధీనపరచుకున్నారు. 

## గమ్యస్థానాలు
మే 2019 నాటికి, ట్రూజెట్ ఈ క్రింది గమ్యస్థానాలకు సేవలందిస్తుంది:   

## ఫ్లీట్
ఆగష్టు 2018 నాటికి, ట్రూజెట్ ఈ క్రింది విమానాలను నడుపుతుంది:   

## ప్రస్తావనలు

## బాహ్య లింకులు
    

* Official website

వర్గం:విమానయాన సంస్థలు